Në emër të ***Ministrisë së Financave dhe Ekonomisë,***

Ju njoftojmë se ka nisur hartimi i Planit të Veprimit për Partneritet dhe Qeverisje të Hapur (Open Government Partnership-OGP) 2020-2022.

OGP është një nga platformat e sistemit ndërkombëtar/rajonal për qeverisjen e hapur, që nxjerr në pah praktikat e mira/nismat e sukseshme, por edhe sfidat, përmes shkëmbimit të përvojave me partnerët tanë strategjikë. Plani i ri do të përfshijë katër komponentë:

1. Qeverisje e hapur për qasjen në drejtësi;
2. Qeverisje e hapur për Qeverisjen Dixhitale/shërbimet publike;
3. **Qeverisje e hapur për transparencën fiskale; drejtuar nga Ministria e Financave dhe Ekonomisë;**
4. Qeverisje e hapur për luftën kundër korrupsionit.

Në kuadër të rolit tepër të rëndësishëm dhe kyç të Organizatave të Shoqërive Civile, Ministria e Financave dhe Ekonomisë kërkon bashkëpunimin tuaj për angazhimin dhe kontributin e Shoqerive Civile në hartimin e këtij Plani Veprimi, specifikisht për komponentin nr.3.

Për sa më sipër, në rastin e komponentit nr.3, plani i veprimit duhet të përfshijë masa prioritare për 2 Objektiva Specifikë:

1. Transparenca në Buxhet;
2. Transparenca në të Ardhura.

Procesi për përgatitjen dhe konsultimin e planit të veprimit do të zhvillohet **gjatë muajit Shtator 2020**. Përvec njoftimeve të rëndësishme të cilat do vijojnë t’ju përcillen nëpërmjet postes elektronike, në vijim, çdo komunikim dhe çdo material në lidhje me aktivitetet e rradhës do të publikohen në faqen zyrtare të Partneritetit për Qeverisjen e Hapur, ndaj Ju ftojmë të ndiqni faqen për të mos humbur asnjë informacion lidhur me procesin: [www.ogp.gov.al](http://www.ogp.gov.al)

Mirëpresim cdo ide/propozim për masat që gjykohen të rëndësishme në adresimin e 2 objektivave si më lart dhe për tu bërë pjesë e planit të veprimit 2020-2022, i cili do të miratohet brenda vitit 2020.

Cdo kontribut i Juaj do të ishte i vlefshëm në këtë proces.

Gjithashtu, Ju lutem të plotësoni pyetsorin në linkun:

<https://docs.google.com/forms/d/1pHIHZE3sZgrs89GzrW6MKG1nQoqoC6IddIcuxjJEGFA/edit?usp=sharing>

Me respekt!